ÚRAD VLÁDY SLOVENSKEJ REPUBLIKY
                sekcia vládnej legislatívy

					 	
Na rokovanie vlády SR
Dňa 21. septembra 2005
K materiálu 16454/2005
K bodu č. 15
 								 
S T A N O V I S K O
 
k návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č.  270/2004 Z. z., ktorým sa ustanovujú požiadavky na uvádzanie osiva krmovín do obehu v znení nariadenia vlády Slovenskej republiky č. 112/2005 Z. z. – k novému zneniu

I.
Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č.  270/2004 Z. z., ktorým sa ustanovujú požiadavky na uvádzanie osiva krmovín do obehu v znení nariadenia vlády Slovenskej republiky č. 112/2005 Z. z. vypracovalo Ministerstvo pôdohospodárstva Slovenskej republiky na základe splnomocňovacieho ustanovenia § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky a na vykonanie § 40a  zákona Národnej rady Slovenskej republiky č. 291/1996 Z. z. o odrodách a osivách v znení neskorších predpisov a na rokovanie vlády Slovenskej republiky ho predkladá minister pôdohospodárstva Slovenskej republiky Zsolt Simon.
II.

Predloženým návrhom nariadenia vlády sa preberá Smernica Rady 2004/117/ES a zároveň sa vykonávajú úpravy nesprávnych údajov a textov v platnom znení nariadenia vlády č. 270/2004 Z.z. 

III.

Predmetný návrh bol prerokovaný v Legislatívnej rade vlády Slovenskej republiky dňa 13. septembra 2005.  Legislatívna rada vlády Slovenskej republiky po prerokovaní tohto návrhu nariadenia vlády odporučila návrh dopracovať podľa jej pripomienok a na rokovanie vlády Slovenskej republiky ho predložiť v novom upravenom znení.

IV.

Sekcia vládnej legislatívy Úradu vlády Slovenskej republiky konštatuje, že v novom znení návrhu nariadenia vlády Slovenskej republiky sú pripomienky Legislatívnej rady vlády Slovenskej republiky zapracované ( 14 pripomienok).    
                                                                             
Sekcia vládnej legislatívy Úradu vlády Slovenskej republiky preto odporúča vláde Slovenskej republiky návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č.  270/2004 Z. z., ktorým sa ustanovujú požiadavky na uvádzanie osiva krmovín do obehu v znení nariadenia vlády Slovenskej republiky č. 112/2005 Z. z. schváliť s nasledujúcimi pripomienkami:

K bodu 9
-	V § 6 ods. 3 je potrebné slová „v súlade s potrebnými vhodnými metódami“ nahradiť slovami „podľa schválených metód medzinárodných organizácií“.
-	v § 6 ods. 5  je potrebné za slová „najmenej 5% dávky osiva“ vložiť slovo „krmovín“.

K bodu 11
-	v § 7 ods. 3 písm. b) druhom bode je potrebné slová „technickú prevádzku“ nahradiť slovami „porušenie povinností súvisiacich s výkonom technickej prevádzky“.
-	v bode 4.1. je potrebné na konci vložiť slovo „alebo“.

K bodu 13
-	v § 9 ods. 1 je potrebné pred slovo „ohrozené“ vložiť slovo „dočasne“ a slová „podlieha menej prísnym požiadavkám“ nahradiť slovami „nespĺňa požiadavky“.
-	v § 9 ods. 3 poslednej vete je potrebné slová „spĺňa menej prísne požiadavky na vlastnosti a kvalitu“ nahradiť slovami „je obchodované na základe rozhodnutia komisie podľa odseku 1“.

Bratislava 20. septembra 2005
Vypracovala: A. Petruňáková

                             Štefan  G r m a n
           		         generálny riaditeľ
	                                                                   sekcie vládnej legislatívy